Ég er mikill aðdáandi „ parfait “ en það þýðir í raun fullkomnun og er upphaflega ættað frá Frakklandi eins og nafnið gefur til kynna , hjá þeim er þetta eftirréttur , einskonar búðingur . Ameríska útgáfan af parfait er líka eftirréttur en inniheldur t.d. hnetur , granóla , þeyttan rjóma osfrv. í lögum , borið fram í háu glasi . Ameríska útgáfan heillaði mig fyrir þónokkrum árum en þó aðallega útlitið og hef ég leikið mér með fjölmargar hollari útgáfur af parfait síðan þá . Byrjað er á að blanda stevíu dropunum út í AB mjólkina , best er að byrja á 1 - 2 dropum og smakka sig til , sumir vilja meira kókosbragð og aðrir minna . Jarðaberin skoluð , þerruð og skorin í sneiðar eða bita . is